เรื่องร้องเรียน: ฝนตกแรง แล้วน้ำท่วมขังรอการระบายบนซอยหน้าบ้านทั้งซอย พึ่งเป็นหน้าฝนปีนี้  อยู่บ้านนี้มา 20 ปี ฝนตกหนักก็ไม่เคยเจอน้ำท่วมรอการระบายมาก่อน ไม่รู้เกิดจากท่อระบายน้ำอุดตันเพราะมีการมาทำการวางท่อประปาใหม่ หรือสาเหตุอิ่น ช่วยตรวจสอบแก้ไขด้วยค่ะ  ความสูงระดับข้อเท้า น้ำท่วมมาแล้วน้อยกว่า 1 ชั่วโมง
การดำเนินการของเจ้าหน้าที่: ดำเนินการตรวจสอบแล้ว บริเวณดังกล่าวเป็นถนนส่วนบุคคล  ดังนี้ 1. หมู่บ้านเอกชน 2. ท่อระบายน้ำมีขนาดท่อเล็ก 3. ขาดการดูแลบำรุงรักษาจากส่วนกลาง นิติของหมู่บ้าน  กรุงเทพมหานครเป็นหน่วยงานราชการที่ไม่แสวงหากำไร มีภารกิจในการพัฒนาพื้นที่ตามกฎหมายกำหนด ซึ่งกฎหมายกำหนดให้กรุงเทพมหานครจัดทำบริการเฉพาะพื้นที่สาธารณะ และพื้นที่เอกชนที่แสดงเจตนาสละกรรมสิทธิ์ หรือยินยอมให้กรุงเทพมหานครเข้าพัฒนาเท่านั้น พื้นที่เอกชนที่ยังสงวนสิทธิ์การใช้ กรุงเทพมหานครไม่สามารถเข้าดำเนินการได้  การแก้ไข/ซ่อมแซม ขอแจ้งให้ท่านทราบว่า พื้นที่ส่วนบุคคลหรือที่ดินเอกชน หากพื้นที่ดังกล่าวชำรุดเสียหายมากเป็นบริเวณกว้าง ผู้ร้องต้องเจรจากับเจ้าของที่ดินให้แสดงเจตนาสละกรรมสิทธิ์ หรือยินยอมให้กรุงเทพมหานครเข้าพัฒนาโดยระบุเป็นลายลักษณ์อักษร เมื่อได้หลักฐานการยินยอมจากเจ้าของที่ดินแล้ว สำนักงานเขตจะดำเนินการเข้ากระบวนการขั้นตอนการของบประมาณต่อไป
ความเห็นของผู้แจ้ง: ขอบคุณเจ้าหน้าที่ทุกท่านค่า ให้บริการรวดเร็วฉับไวมากค่ะ
พื้นที่: แขวงอรุณอมรินทร์ เขตบางกอกน้อย กรุงเทพมหานคร